Datum: 16.2.2018

Spoštovani,

posredujemo vam odgovor na vprašanje gospodarskega subjekta za javno naročilo št. SNAGA-1/18 Dobava kemikalij za čistilno napravo in mehansko - biološko obdelavo odpadkov v RCERO LJUBLJANA, ki smo ga prejeli preko Portala javnih naročil.

Poleg tega naročnik spreminja tudi razpisno dokumentacijo, kot je to razvidno v nadaljevanju.

VPRAŠANJE:

Spoštovani, v vaši razpisni dokumentaciji sem zasledil da želite imeti za zavarovanje posla bianco menico.
Naše podjetje načeloma ni naklonjeno bianco menicam, zato vas vljudno prosim za informacijo ali lahko nastopimo z bančno garancijo v zahtevanem znesku ki ste ga objavili v javnem razpisu.

Se pravi ali lahko namesto bianco menice za zavarovanje predložimo bančno garancijo.

ODGOVOR:

Ponudnik lahko za zavarovanje resnosti ponudbe in za zavarovanje dobre izvedbe obveznosti iz okvirnega sporazuma, namesto bianko menice z menično izjavo, predloži tudi bančno garancijo, z dobo veljavnosti in vrednosti, ki je navedena v razpisni dokumentaciji. v tem primeru je upravičenec do izplačila iz naslova finančnega zavarovanja za zavarovanje resnosti ponudbe, je JAVNI HOLDING Ljubljana, Verovškova ulica 70, 1000 Ljubljana.

V primeru, da ponudnik za zavarovanje resnosti ponudbe in za zavarovanje dobre izvedbe obveznosti iz okvirnega sporazuma, predloži bančno garancijo, le ta bistveno ne sme odstopati od osnutkov bančnih garancij, ki sta kot prilogi sestavni del odgovora na vprašanje.

SPREMEMBA RAZPISNE DOKUMENTACIJE

Naročnik je v nekaterih delih razpisne dokumentacije (točka 1.1. Predmet javnega naročila in Priloga 2 Ponudba) napačno imenoval naziv sklopa št. 2 (tipkarska napaka) z besedo »anipenilec«, ki se črta iz besedila celotne razpisne dokumentacije in se jo nadomesti z besedo »antipenilec«. Enako spremembo bo naročnik objavil v obvestilu o naročilu, ki je bilo objavljeno na Portalu javnih naročil in tako odpravil navedene tipkarske napake.

Ponudniki morajo pri pripravi ponudbe upoštevati odgovor na vprašanje z dne 16.2.2018, ki je bil objavljen na spletni strani naročnika in na Portalu javnih naročil. Na spletni strani naročnika in na Portalu javnih naročil je bila objavljena tudi sprememba razpisne dokumentacije.

Lepo pozdravljeni!

JAVNI HOLDING Ljubljana, d.o.o.

Sektor za javna naročila

|  |  |  |  |
| --- | --- | --- | --- |
|   | ZAVAROVANJE RESNOSTI PONUDBE  |  |  |

Naziv banke/zavarovalnice:

Kraj in datum:

Upravičenec (naročnik javnega naročila):

JAVNI HOLDING Ljubljana, d.o.o., Verovškova ulica 70, 1000 Ljubljana

Garancija št.

V skladu z javnim razpisom, številka objave , z dne , za posel**: SNAGA-1/18 Dobava kemikalij za čistilno napravo in mehansko - biološko obdelavo odpadkov v RCERO LJUBLJANA***,* za potrebe naročnika (upravičenca iz te garancije), je ponudnik dolžan za resnost svoje ponudbe na javnem razpisu, preskrbeti naročniku bančno garancijo v višini *\_\_\_\_\_\_\_\_*  EUR.

Banka se zavezuje, da bo plačala navedeni znesek v naslednjih primerih:

1. če ponudnik umakne ali spremeni ponudbo v času njene veljavnosti, navedene v ponudbi ali
2. če ponudnik, ki ga je naročnik v času veljavnosti ponudbe obvestil o sprejetju njegove ponudbe:
3. zavrne sklenitev pogodbe ali ne sklene pogodbe v skladu z določbami navodil ponudnikom ali
4. ne predloži ali zavrne predložitev bančne garancije za dobro izvedbo pogodbenih obveznosti v skladu z določbami navodil ponudnikom.

Zavezujemo se, da bomo v 15 dneh po prejemu naročnikovega prvega pisnega zahtevka plačali naročniku zgoraj navedeni znesek brez kakršnega koli dodatnega utemeljevanja, če v svojem zahtevku navede, da mu zahtevani znesek pripada zaradi izpolnitve enega ali obeh zgoraj navedenih primerov in navede, za kateri primer ali primera gre.

Zahtevek za unovčitev garancije mora biti predložen banki in mora vsebovati:

1. originalno pismo naročnika za unovčenje garancije v skladu z zgornjim odstavkom in
2. original Garancije št. / .

Ta garancija se znižuje za vsak, po tej garanciji unovčeni znesek.

Ta garancija velja vse dotlej, dokler ne bo izbran ponudnik po zgoraj citiranem javnem razpisu in (v primeru, da je celovita ali delna ponudba sprejeta) do trenutka, ko izbrani ponudnik ne sklene pogodbe z naročnikom in mu ne izroči garancije za dobro izvedbo pogodbenih obveznosti, vendar pa najkasneje do izteka roka veljavnosti ponudbe.

Če od vas ne prejmemo nikakršnega zahtevka za izplačilo garantiranega zneska do , ta garancija preneha veljati ne glede na to, ali nam je vrnjena.

Ta garancija ni prenosljiva.

Za to garancijo veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.

Morebitne spore med upravičencem in banko rešuje stvarno pristojno sodišče v Ljubljani po slovenskem pravu.

Banka/zavarovalnica

(žig in podpis)

|  |  |  |  |
| --- | --- | --- | --- |
|   | ZAVAROVANJE DOBRE IZVEDBE OBVEZNOSTI IZ OKVIRNEGA SPORAZUMA |  |  |

*Glava s podatki o garantu (banki) ali SWIFT ključ*

Za:       *(vpiše se upravičenca tj. naročnika javnega naročila)*

Datum:       *(vpiše se datum izdaje)*

**VRSTA GARANCIJE:** Garancija za dobro izvedbo posla

**ŠTEVILKA GARANCIJE:**       *(vpiše se številka garancije)*

**GARANT:**       *(vpiše se ime in naslov banke v kraju izdaje)*

**NAROČNIK GARANCIJE:**       *(vpiše se ime in naslov naročnika garancije, tj. v postopku javnega naročanja izbranega ponudnika)*

**UPRAVIČENEC:** JAVNO PODJETJE ENERGETIKA LJUBLJANA d.o.o.,Verovškova ulica 62, 1000 Ljubljana.

**OSNOVNI POSEL:** pogodba       št.       z dne      , katerega predmet je **»SNAGA-1/18 Dobava kemikalij za čistilno napravo in mehansko - biološko obdelavo odpadkov v RCERO LJUBLJANA«** *(vpiše se pogodbo/okvirni sporazum o izvedbi javnega naročila)*

**ZNESEK IN VALUTA GARANCIJE:**       *(vpiše se najvišji znesek s številko in besedo in valuto)*

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:** nobena

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali v elektronski obliki po SWIFT sistemu na naslov       *(navede se SWIFT naslova garanta)*

**KRAJ PREDLOŽITVE:**       *(Garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT naslov. Če kraj predložitve v tej rubriki ni naveden, se predložitev opravi v kraju, kjer je garant izdal garancijo.)*

**DATUM VELJAVNOSTI:**       *(vpiše se datum zapadlosti garancije)*

**STRANKA, KI JE DOLŽNA PLAČATI STROŠKE:**       *(vpiše se ime naročnika garancije, tj. v postopku javnega naročanja izbranega ponudnika)*

Kot garant se s to garancijo nepreklicno zavezujemo, da bomo upravičencu izplačali katerikoli znesek do višine zneska garancije, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega (-ih) podpisnika (-ov), ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo, bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik garancije ni izpolnil svojih obveznosti iz osnovnega posla.

Katerokoli zahtevo za plačilo po tej garanciji moramo prejeti na datum veljavnosti garancije ali pred njim v zgoraj navedenem kraju predložitve.

Morebitne spore v zvezi s to garancijo rešuje stvarno pristojno sodišče v Ljubljani po slovenskem pravu.

Za to garancijo veljajo Enotna Pravila za Garancije na Poziv (EPGP) revizija iz leta 2010, izdana pri MTZ pod št. 758.

 Garant: (žig in podpis)